དཔེར་ན།རྡོ་ཞིག་ཡོད་པ་ལ།དང་པོ་རྡོ་དེ་རྡོ་རང་ཡིན་ཡང་།ཁྱོད་ཀྱི་བླ་མས་རྡོ་དེ།འཇམ་དཔལ་དབྱངས་ཀྱི་རྣམ་སྤྲུལ་རེ་ཅེས་གསུང་ན།ཁྱེད་ཀྱིས་རྡོ་དེ་ཁྱེར་ནས་མཆོད་ཤོམ་ནང་བཞག་སྟེ་ཕྱག་འཚལ་བ་དང་མཆོད་པ་འབུལ་ནས་འཇམ་དཔལ་དབྱངས་རང་གི་རྣམ་སྤྲུལ་ཡིན་པར་ཡིད་ཆེས་བྱེད་པ་ཡིན་ན།རྡོ་དེ་རྡོ་མ་རེད།དེ་ལྟར་ཁྱོད་ཀྱིས་སོ་སོའི་བླ་མའི་བཀའ་ལ་ཡིད་ཆེས་དང་ཆོས་ལ་དད་པ་ཡོད་རྡོ་དེས་བརྒྱུད་ནས་ཁྱོད་རང་ལ་འཇམ་དཔལ་དབྱངས་ཀྱི་བྱིན་རླབས་འཇུག།གང་ལྟར་འཇམ་དཔལ་དབྱངས་ཀྱི་སྐུ་འདྲ་ནི་ཟངས་ཀྱི་བཟོས།འཇམ་དཔལ་དབྱངས་ཀྱི་སྐུ་མ་བཟོའི་སྔོན་དུ་ཟངས་ཀྱི་དུམ་བུ་ཞིག་རེད།ཟངས་ལ་ཕྱག་མཆོད་གནང་མཁན་སུ་ཡོད་རེད།དེ་བཞིན་རྡོ་དང་འདམ་པ།ཟངས།གསེར་དང་དངུལ་སོགས་ཀྱི་སྐུ་ཡང་ཡོད།སྐུ་མ་བཟོད་སྔོན་དུ་དེ་རྣམས་གསེར་དང་།དངུལ།རྡོ།འདམ་པ་གཅིག་པུ་རེད།རྡོ་ལ་སུའི་ཕྱག་མཆོད་བྱེད་ཀྱིན་རེད།རྡོ་དང་གསེར་ཟངས་སོགས་ལ་ཕྱག་མཆོད་བྱེད་མཁན་ཡོད་དམ།ངས་རྡོ་དང་ཟངས་སོགས་ལ་ཕྱག་མཆོད་བྱེད་ཀྱིན་མ་རེད།ཡིན་ཡང་དགེ་འདུན་འདུས་ཚོགས་ནས་བྱིན་རླབས་གནང་།འཇམ་དཔལ་དབྱངས་ཀྱི་སྐུ་འདྲ་དེའི་ནང་སྐུ་གསུང་ཐུགས་རྟེན་བཞུགས་བཅུག་ན།དེ་ནས་འཇམ་དཔལ་དབྱངས་དང་ཁྱད་པར་མེད།དེ་ནས་ཁྱེད་ཀྱིས་རྡོ་དང་ཟངས་སོགས་ལ་ཕྱགས་མཆོད་བྱེད་པ་མིན།ཁྱེད་ཀྱི་འཇམ་དཔལ་དབྱངས་རང་ལ་ཕྱག་མཆོད་བྱེད་པ་དང་སྐུ་དེ་འཇམ་དཔལ་དབྱངས་ཀྱི་ངོ་བོ་ཡིན་པ་མཚོན།ཁྱོད་ཀྱིས་སྐུ་དཔར་ཞིག་མཆོད་ཤོམ་ནང་ལ་བཞག་ནས་གསེར་ཟངས་དངུལ་སོགས་འབུལ་བ་དང་བསང་དང་སྤོས་སོགས་གདུག་པ་དེ་སྐུ་པར་ལ་ཕྱག་མཆོད་བྱེད་པ་མ་རེད།སྐུ་དཔར་དེ་སུའི་མཚོན་དོན་ཡིན་པ་དེར་ཕྱག་མཆོད་བྱེད་པ་རེད།ཡང་འགའ་ཤས་ཀྱིས་འཇམ་དཔལ་དབྱངས་ཀྱི་སྐུ་དཔར་མེད་ན་དེ་ལ་ཐད་ཀར་ཕྱག་མཆོད་བྱེད་ཐུབ་ཀྱིན་མ་རེད།ཞེས་ཟེར།གང་ཡིན་ཟེར་ན་ང་ཚོ་མང་ཆེ་བས་འཇམ་དཔལ་དངོས་སུ་མཇལ་ཐུབ་ཀྱིན་མ་རེད།ང་ཚོ་ལ་ནུས་པ་ཡོད་མ་རེད།ཁོང་འཇམ་དཔལ་དབྱངས་རེད་ཟེར་ཡ་ལས་སླ་པོ་ཡོད།ཁོང་གིས་སྐུ་པར་མཆོད་ཤོམ་དུ་བཞག་སྟེ་སྒོམ་དང་སྨོན་ལམ་རྒྱབ་ཀྱིན་ཡོད།གང་ཡིན་ཟེར་ན་ཁོང་དངོས་སུ་མཇལ་བར་ང་ཚོ་ལ་བསོད་ནམས་མེད་པས་སྐུ་ཡོད་ན་ལས་སླ་པོ་ཡོད།